Afrikaans: Aretaeus van Kappadosië (waarskynlik eerste eeu nC) was een van die mins bekende geneeshere van die antieke tyd. Hy is selde deur tydgenootlike mediese skrywers aangehaal, en was ook by die middeleeuse Arabiese geneeshere onbekend. Sy besonder treffende geneeskunde bydraes het eers aan die lig gekom toe van sy manuskripte in die sestiende eeu ontdek en in Latyn vertaal is. Hy was klaarblyklik ’n puik geneesheer en begaafde skrywer, verantwoordelik vir die eerste aangetekende beskrywing van steattoree (seliak siekte), diabetes mellitus en difterie. Hierbenewens was sy beskrywings van melaatsheid, asma, tetanus, akute longontsteking en epilepsie beduidend beter as dié van sy voorgangers. Hy was die eerste persoon wat ’n hartgeruis (bruit) beskryf het.